ddrg/super_eurlex huggingface dataset:
2b72

–

tinktura iz navadnega pelina

Sestava dodatka Tinktura iz razdrobljenih nadzemnih delov Artemisia vulgaris L. Lastnosti aktivne snovi Tinktura, pridobljena iz razdrobljenih nadzemnih delov Artemisia vulgaris L z razširjeno ekstrakcijo z mešanico vode/etanola, kot jo je opredelil Svet Evrope (1). Specifikacije aktivne snovi so: suha snov: 1,4 %–1,9 % pepel: 0,2 %–0,5 % organska frakcija: 1,13 %–1,65 %, od tega: — skupaj polifenoli: 0,05 %–0,2 % — fenolne kisline: 0,02 %–0,11 % — klorogenska kislina: 0,0028 %–0,0136 % — α- in β-tujon: < 0,005 % — 1,8-cineol: 0,005 % — topilo (etanol): 98,1 %–98,6 % V tekoči obliki. Svet Evrope št. 72. Analizna metoda (2) Za določanje lastnosti krmnega dodatka (tinktura iz navadnega pelina): — gravimetrična metoda za določanje izgube pri sušenju in vsebnosti pepela — spektrofotometrična metoda za določanje skupne vsebnosti polifenolov — metoda tankoplastne kromatografije visoke ločljivosti (HPTLC) za določanje skupnih fenolnih kislin, klorogene kisline, alfa in beta-tujona ter evkaliptola.

vse živalske vrste

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Na oznaki dodatka in premiksov se navede naslednje: „Najvišja priporočena vsebnost aktivne snovi v popolni krmni mešanici z vsebnostjo vlage 12 %: 400 mg/kg“. 4. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 3. 5. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami.
(2)

Aktivni klor, pridobljen iz natrijevega klorida z elektrolizo, je bil ocenjen za uporabo v biocidnih proizvodih vrste proizvodov 2 (razkužila in drugi biocidni pripravki za zasebne površine in površine, namenjene javnemu zdravstvu), vrste proizvodov 3 (veterinarsko higienski biocidni pripravki), vrste proizvodov 4 (dezinfekcijska sredstva za območja s hrano in krmo) in vrste proizvodov 5 (sredstva za razkuževanje pitne vode), kot so opredeljene v Prilogi V k Direktivi 98/8/ES Evropskega parlamenta in Sveta (3), ki ustrezajo vrstam proizvodov 2, 3, 4 oziroma 5, kot so opredeljene v Prilogi V k Uredbi (EU) št. 528/2012.
(1)

Države članice morajo povezati svoje nacionalne osrednje registre dejanskega lastništva prek evropske osrednje platforme, vzpostavljene s členom 22(1) Direktive (EU) 2017/1132 Evropskega parlamenta in Sveta (2), povezovanje pa bi bilo treba vzpostaviti v skladu s tehničnimi specifikacijami in postopki, določenimi v izvedbenih aktih, ki jih Komisija sprejme v skladu s členom 24 navedene direktive. Kljub temu je treba zaradi razlik med namenom, obsegom in vsebino registrov, povezanih v skladu z Direktivo (EU) 2017/1132, in osrednjih registrov dejanskega lastništva, vzpostavljenih v skladu z Direktivo (EU) 2015/849, opredeliti in sprejeti nadaljnje tehnične specifikacije, ukrepe in druge zahteve, ki zagotavljajo enotne pogoje za izvajanje sistema.
Steklenica iz mehansko izdelanega stekla v obliki lobanje, visoka približno 9,5 cm, z nominalno prostornino 180 ml. Steklenica ima kratko grlo (dolgo približno 1,5 cm, s premerom odprtine 2 cm) in nezapečaten zamašek iz plutovine, ki se ohlapno prilega odprtini steklenice. Glej sliko (*1).

7013 49 99
(3)

Družba Glycom A/S (v nadaljnjem besedilu: vložnik) je 31. januarja 2019 pri Komisiji v skladu s členom 10(1) Uredbe (EU) 2015/2283 vložila vlogo za dajanje natrijeve soli 6’-sialillaktoze (v nadaljnjem besedilu: 6’-SL), pridobljene z mikrobno fermentacijo z gensko spremenjenim sevom bakterije Escherichia coli K12 DH1, na trg Unije kot novega živila. Vložnik je zahteval, da se natrijeva sol 6’-SL uporablja kot novo živilo v nearomatiziranih pasteriziranih in nearomatiziranih steriliziranih mlečnih izdelkih, aromatiziranih in nearomatiziranih fermentiranih izdelkih na osnovi mleka, vključno s toplotno obdelanimi izdelki, pijačah (aromatiziranih pijačah, razen pijač z vrednostjo pH manj kot 5), žitnih ploščicah, začetnih formulah za dojenčke in nadaljevalnih formulah, živilih na osnovi predelanih žit in otroški hrani za dojenčke in majhne otroke, kot so opredeljeni v Uredbi (EU) št. 609/2013 Evropskega parlamenta in Sveta (3), pijačah na osnovi mleka in podobnih izdelkih, namenjenih majhnim otrokom, popolnih prehranskih nadomestkih za nadzor nad telesno težo, kot so opredeljeni v Uredbi (EU) št. 609/2013, živilih za posebne zdravstvene namene, kot so opredeljena v Uredbi (EU) št. 609/2013, ter v prehranskih dopolnilih, kot so opredeljena v Direktivi 2002/46/ES Evropskega parlamenta in Sveta (4), namenjenih splošni populaciji, razen dojenčkov in majhnih otrok. Vložnik je predlagal tudi, da se prehranska dopolnila, ki vsebujejo natrijevo sol 6’-SL, ne bi smela uporabiti, če se isti dan zaužijejo druga živila z dodano natrijevo soljo 6’-SL.
(180)

Čeprav se je Komisija ob začetku postopka obrnila na več kot 20 potencialnih uvoznikov izdelka v preiskavi in zadevna združenja, je nazadnje le en nepovezan uvoznik predložil izpolnjen vprašalnik in sodeloval med preiskavo. Ta uvoznik je bil Network Steel S.L., ki zaposluje manj kot 20 ljudi. Njegov promet v zvezi z vroče valjanimi ploščatimi izdelki je leta 2019 znašal med 50 in 80 milijoni EUR. V obdobju preiskave je opravil 3,5 % do 5,2 % uvoza vroče valjanih ploščatih izdelkov iz Turčije. Družba Network Steel S.L. nasprotuje uvedbi ukrepov, ker v Uniji na vroče valjane ploščate izdelke že močno vplivajo protidampinške in protisubvencijske dajatve, ki veljajo proti Kitajski, ter protidampinške dajatve proti Braziliji, Ukrajini, Rusiji in Iranu. Trdila je, da se morajo uvozniki Unije od uvedbe zaščitnih ukrepov za jeklo zaradi nezadostnih kvot in zahteve po varščini, kadar kvota doseže kritični status, spoprijemati z zmanjšanim številom dobaviteljev in stalnim tveganjem pomanjkanja dobave, zaradi česar je njihova poslovna dejavnost bolj nepredvidljiva in težavna.
(2)

Po podatkih, ki jih je prejela Komisija, se je z ulovi staleža lenga v vodah Združenega kraljestva in mednarodnih vodah območij 1 in 2 s plovili, ki plujejo pod zastavo Francije ali so v njej registrirana, izčrpala kvota, dodeljena za leto 2021.
(6)

med vrstico, ki se nanaša na tarifno številko „ex 0307“, in vrstico „Poglavje 4“ se vstavita dve novi vrstici: „ex 0308 vodni nevretenčarji razen rakov in mehkužcev, sušeni, nasoljeni ali v slanici; dimljeni vodni nevretenčarji, razen rakov in mehkužcev, termično obdelani ali ne pred ali med procesom dimljenja Izdelava, pri kateri so vsi uporabljeni materiali iz poglavja 3 v celoti pridobljeni ex 0309 Moka, zdrob in peleti iz rib, rakov, mehkužcev ali drugih vodnih nevretenčarjev, primerni za človeško prehrano Izdelava, pri kateri so vsi uporabljeni materiali iz poglavja 3 v celoti pridobljeni“
IZVEDBENA UREDBA KOMISIJE (EU) 2021/1892

z dne 27. oktobra 2021

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. oktobra 2021 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
IZVEDBENA UREDBA KOMISIJE (EU) 2021/1921

z dne 4. novembra 2021

o popravku hrvaške jezikovne različice Izvedbene uredbe (EU) 2020/464 o določitvi nekaterih pravil za uporabo Uredbe (EU) 2018/848 Evropskega parlamenta in Sveta glede dokumentov, potrebnih za retroaktivno priznanje obdobij za namen preusmeritve, pridelave ekoloških proizvodov in informacij, ki jih predložijo države članice

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 10(6), člena 14(3), člena 15(3), člena 16(3), člena 17(3) in člena 26(7), točka (d), Uredbe,

ob upoštevanju naslednjega:

(1) Hrvaška jezikovna različica Izvedbene uredbe Komisije (EU) 2020/464 (2) vsebuje napako v naslovu, kar zadeva retroaktivno priznanje obdobij za namen preusmeritve v postopek ekološke pridelave, in napake v členu 26(1) do (7), saj hrvaška jezikovna različica namesto datuma začetka uporabe navedene izvedbene uredbe navaja datum začetka njene veljavnosti.

(2) Hrvaško jezikovno različico Izvedbene uredbe (EU) 2020/464 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem Odbora za ekološko pridelavo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. novembra 2021 Za Komisijo predsednica Ursula VON DER LEYEN

(1) UL L 150, 14.6.2018, str. 1.

(2) Izvedbena uredba Komisije (EU) 2020/464 z dne 26. marca 2020 o določitvi nekaterih pravil za uporabo Uredbe (EU) 2018/848 Evropskega parlamenta in Sveta glede dokumentov, potrebnih za retroaktivno priznanje obdobij za namen preusmeritve, pridelave ekoloških proizvodov in informacij, ki jih predložijo države članice (UL L 98, 31.3.2020, str. 2).
Člen 1

„Jiangsu Solead New Material Group Co., Ltd.

2. Dodatna oznaka TARIC A977, ki se uporablja za kitajske nevzorčene sodelujoče proizvajalce izvoznike, se uporablja za družbo Jiangsu Solead New Material Group Co., Ltd, Yixing City od 16. januarja 2020. Vse dokončne dajatve, plačane na uvoz izdelkov, ki jih proizvaja družba Jiangsu Solead New Material Group Co., Ltd., Yixing City, ki presegajo protidampinško dajatev, določeno v členu 1(2) Izvedbene uredbe (EU) 2017/325 v zvezi z družbo Wuxi Solead Technology Development Co., Ltd., se povrnejo ali odpustijo v skladu z veljavno carinsko zakonodajo.
IZVEDBENA UREDBA KOMISIJE (EU) 2021/1874

z dne 25. oktobra 2021

o popravku nemške jezikovne različice Uredbe (EU) 2018/395 o podrobnih pravilih za operacije z baloni in licenciranje letalske posadke za balone ter Izvedbene uredbe (EU) 2018/1976 o podrobnih pravilih za operacije z jadralnimi letali in licenciranje letalske posadke za jadralna letala

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti členov 23, 27 in 31 Uredbe,

ob upoštevanju naslednjega:

(1) Nemška jezikovna različica Uredbe Komisije (EU) 2018/395 (2) vsebuje napake v delu BFCL, poddelu BPL, točkah BFCL.125 BPL(a) in BFCL.145 BPL(e) Priloge III, ki spreminjajo pomen besedila.

(2) Nemška jezikovna različica Izvedbene uredbe Komisije (EU) 2018/1976 (3) vsebuje podobne napake v delu SFCL, poddelu SPL, točkah SFCL.125 SPL(a) in SFCL.145 SPL(e) Priloge III, ki spreminjajo pomen besedila.

(3) Nemško jezikovno različico Uredbe (EU) 2018/395 in Izvedbene uredbe (EU) 2018/1976 bi bilo zato treba ustrezno popraviti. Druge jezikovne različice teh napak ne vsebujejo.

(4) Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 (ne zadeva slovenskega jezika)

Člen 3 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 25. oktobra 2021 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) 2018/395 z dne 13. marca 2018 o podrobnih pravilih za operacije z baloni in licenciranje letalske posadke za balone v skladu z Uredbo (EU) 2018/1139 Evropskega parlamenta in Sveta (UL L 71, 14.3.2018, str. 10).

(3) Izvedbena uredba Komisije (EU) 2018/1976 z dne 14. decembra 2018 o podrobnih pravilih za operacije z jadralnimi letali in licenciranje letalske posadke v skladu z Uredbo (EU) 2018/1139 Evropskega parlamenta in Sveta (UL L 326, 20.12.2018, str. 64).
(2)

Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 9, 10 in 11 Generalne komisije za ribištvo v Sredozemlju (GFCM) za plovila, ki plujejo pod zastavo Italije ali so v njej registrirana ter katerih skupna dolžina je enaka ali večja od 18 metrov in manjša 24 metrov, za leto 2021 velja za doseženega.
(6)

Komisija je ocenila tveganja ponarejanja navedenega zdravila in tveganja, ki izhajajo iz ponarejanja navedenega zdravila, ob upoštevanju meril iz točke (b) člena 54a(2) Direktive 2001/83/ES. Zlasti posebne značilnosti in kratek rok uporabnosti farmacevtske oblike mušjih ličink pomenijo, da je tveganje ponarejanja zanemarljivo in da se zato navedena merila lahko štejejo kot izpolnjena.
DELEGIRANA UREDBA KOMISIJE (EU) 2021/1429

z dne 31. maja 2021

o spremembi Uredbe (EU) 2018/956 Evropskega parlamenta in Sveta glede podatkov o novih težkih vozilih, ki jih spremljajo in sporočajo države članice

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/956 Evropskega parlamenta in Sveta z dne 28. junija 2018 o spremljanju emisij CO2 in porabe goriva pri novih težkih vozilih ter o poročanju o njih (1) ter zlasti člena 11(1)(a) Uredbe,

ob upoštevanju naslednjega:

(1) Za zagotovitev temeljite analize v skladu s členom 10 Uredbe (EU) 2018/956 so potrebni podatki, ki omogočajo identifikacijo težkih vozil, registriranih kot „vozila za posebne namene“, kot so opredeljena v točki 2.2 dela A Priloge I k Uredbi (EU) 2018/858 Evropskega parlamenta in Sveta (2), in določitev povprečja specifičnih emisij CO2 proizvajalca za namene Uredbe (EU) 2019/1242 Evropskega parlamenta in Sveta (3). Taki podatki se zabeležijo v točki 51 certifikata o skladnosti novoregistriranih težkih vozil. Zato je treba prilagoditi zahteve glede podatkov iz dela A Priloge I k Uredbi (EU) 2018/956 o podatkih, ki jih spremljajo in sporočajo države članice.

(2) Uredbo (EU) 2018/956 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Sprememba Uredbe (EU) 2018/956 V delu A Priloge I k Uredbi (EU) 2018/956 se doda naslednja točka (o): „(o) za vozila za posebne namene, registrirana do 30. junija 2021, kjer je na voljo, in v vsakem primeru za vozila za posebne namene, registrirana od 1. julija 2021, oznaka, kot je določena v točki 51 certifikata o skladnosti.“.

Člen 2 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 31. maja 2021 Za Komisijo predsednica Ursula VON DER LEYEN

(1) UL L 173, 9.7.2018, str. 1.

(2) Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).

(3) Uredba (EU) 2019/1242 Evropskega parlamenta in Sveta z dne 20. junija 2019 o določitvi standardov emisijskih vrednosti CO2 za nova težka vozila ter spremembi uredb (ES) št. 595/2009 in (EU) 2018/956 Evropskega parlamenta in Sveta ter Direktive Sveta 96/53/ES (UL L 198, 25.7.2019, str. 202).
(2)

Zlasti so bili z Uredbo (EU) 2019/787, ki s 25. majem 2021 razveljavlja in nadomešča Uredbo (ES) št. 110/2008 Evropskega parlamenta in Sveta (2), temeljito spremenjeni opredelitev in pogoji uporabe sklicevanj na pravno ime ene ali več kategorij žganih pijač ali na geografske označbe žganih pijač iz člena 10(1) Uredbe (ES) št. 110/2008 in člena 2(d) Izvedbene uredbe Komisije (EU) št. 716/2013 (3). Nove ustrezne določbe iz člena 3(3) in člena 12 Uredbe (EU) 2019/787 namreč dovoljujejo uporabo sklicevanj le pri opisu, predstavitvi in označevanju živil, ki niso žgane pijače, in likerjev. Zato sklicevanje na opis, predstavitev in označevanje žganih pijač, ki niso likerji, ni zajeto v nove določbe Uredbe (EU) 2019/787 o sklicevanjih. Ta zakonodajna odločitev je bila sprejeta, da bi se preprečilo prekrivanje med sklicevanji, ki jih ureja člen 12 Uredbe (EU) 2019/787, in mešanicami, ki jih ureja člen 13(3) in (4) navedene uredbe. Kombinacija žgane pijače z drugo žgano pijačo dejansko velja za mešanico in se zato ne bi smela označevati v skladu z določbami o označevanju za sklicevanja. Vendar je bila v člen 12 Uredbe (EU) 2019/787 vključena izjema, ki za likerje omogoča sklicevanje na druge žgane pijače, da se ohrani označevanje znatnega števila proizvodov, ki veljajo za tradicionalne in splošno priznane med potrošniki. Nove opredelitev in zahteve za sklicevanja pa niso upoštevale dveh dodatnih primerov tradicionalnih metod proizvodnje, pri katerih gre za sklicevanje na žgane pijače, ki so edina alkoholna sestavina druge žgane pijače, ali na žgane pijače, v sodu katerih so bile zorjene druge žgane pijače, od katerih nobena ne izpolnjuje pogojev za mešanico. Če ti primeri torej ne bodo urejeni kot sklicevanje, bodo po Uredbi (EU) 2019/787 postali nezakoniti.
(4)

V skladu s členom 9 Uredbe (EU) 2019/787 se zahteve glede predstavitve in označevanja iz Uredbe (EU) št. 1169/2011 uporabljajo za alkoholne pijače, pridobljene s kombiniranjem žganih pijač z drugimi živili. Da bi zagotovili čim boljše izpolnjevanje teh zahtev, zlasti pri žganih pijačah, pridobljenih s takim kombiniranjem, je primerno zahtevati, da se pravno ime tako pridobljene žgane pijače prikazuje v istem vidnem polju kot sestavljeni izraz, ki to kombinacijo opisuje. To bi bilo treba narediti vsakič, kadar je sestavljeni izraz naveden v opisu, predstavitvi ali oznaki žgane pijače. To bo preprečilo zavajajoče prakse in zagotovilo, da bodo potrošniki ustrezno informirani o dejanski naravi žganih pijač, pridobljenih s kombiniranjem žganih pijač z drugimi živili.
(1)

V skladu s členom 2 Delegirane uredbe Komisije (EU) 2018/990 (2) za upravičene naložbe upraviteljev skladov denarnega trga v pogodbe o začasnem odkupu veljajo dodatne kvalitativne in kvantitativne zahteve, vključno s posebno prilagoditvijo vrednosti sredstva (odbitek). Vendar se te zahteve ne uporabljajo za transakcije, sklenjene s kreditnimi institucijami, investicijskimi družbami in zavarovalnicami, ki imajo sedež v Uniji ali so zajete v sklepu o enakovrednosti. Točke (a), (b) in (c) člena 2(6) Delegirane uredbe (EU) 2018/990 določajo ustrezne regulativne okvire za vsako od teh finančnih institucij.
(3)

Komisija je marca 2018 objavila svoj akcijski načrt „Financiranje trajnostne rasti“ (4) o vzpostavitvi ambiciozne in celovite strategije za financiranje trajnostne rasti. Eden od ciljev, navedenih v akcijskem načrtu, je namenjen preusmeritvi kapitalskih tokov v trajnostne naložbe, da bi dosegli trajnostno in vključujočo rast. Ocena učinka, na kateri temeljijo naknadne zakonodajne pobude, objavljena maja 2018 (5), je pokazala potrebo po pojasnitvi, da bi morale zavarovalnice in pozavarovalnice v okviru obveznosti, ki jih imajo do imetnikov polic, upoštevati dejavnike trajnostnosti. Zato bi morale zavarovalnice in pozavarovalnice redno ocenjevati ne le vsa relevantna finančna tveganja, ampak tudi vsa relevantna tveganja glede trajnostnosti iz Uredbe (EU) 2019/2088 Evropskega parlamenta in Sveta (6), ki bi lahko, kadar se pojavijo, dejansko ali potencialno bistveno negativno vplivala na vrednost naložbe ali obveznosti. Delegirana uredba Komisije (EU) 2015/35 (7) se ne sklicuje izrecno na tveganja glede trajnostnosti. Zato in za zagotovitev, da se sistem upravljanja ustrezno izvaja in upošteva, je treba pojasniti, da bi morala sistem upravljanja zavarovalnic in pozavarovalnic ter ocena skupnih potreb teh podjetij po solventnosti odražati tveganja glede trajnostnosti.